open-index/open-wikipedia-markdown huggingface dataset:
Rechna

A **Rechna** oda **Computer** (vo lat.: *computare*, *zammrechna*) is a Apparat, dea Datn mid Huif vo Rechnvoaschriftn (Programme) vaoabatn ko. Uaspringli woan Computer schlicht und oafoch Rechnmaschiina, hom owa im Laff vo da Zeid imma meah ondare Funkziona iwanumma. A gengige Bezeichnung fia an Rechna is aa de Obkiazung: **PC**, wos fia Personal-Computer stähd.

Zu am Rechna ghead a Buidschiam oda sunst irgand a Ausgobgerät (in da Fochsproch nennd ma des: "Peripheriegerät"), wos oam de Eagebnis vo de Berechnunga, de im Kistl g'mochd worn san, ozoang duad. Um de Rechnunga ins Kistl eihz'bringa, is a Eihgobgerät notwendig. Heitigndogs is des im Reglfoi a Maus und a Tastatua.

## Gschicht vo de Rechna

De Leit, de mid an Haffa Rechnen z'doa ghod hom, hom scho ollewei iwalegd, wia sa se de Oabat leichda mocha kannt'n. Dobei homs sa se aa scho recht boid Huifsmiddl g'numma, wia d'Finga, Stoana oda Stecka'n. Oans vo de om längsdn bnutzdn Rechnmaschiina is da Abakus, dens scho seit mindestns 1100 voa Jessas' Gebuat gem hod.

Ollahond raffiniade Maschiina gibd's, de ma drahn ko, um zamzehjn z'kenna, indem ma on na Kurwe drahd, doch des is vo om heiting Computer weid weg.

Den easchtn, dea a wiakli funkzioniad hod, hod da Konrad Zuse baud. De Maschiin woa no gonz und goa mechanisch afbaud und hod domois, anno 1938, weng da manglndn Gnauigkeit leida no ned so recht goabad. Spaada, noch'm Kriag, wo de Z1 afg'oabad woan is vo de Bombn, hod mas' nomoi baud und festgstejd, doss aa gonga is.

Oana vo de easchtn Rechna, dea wos nua mid de heit genging Transistoan, oiso nix mid Reahn und so, goabad hod, woa as Mailüfterl. Den hod a Östareicha baud, und zwoar da Heinz Zemanek. Des woa Ofong vo de 1950a Joar.

## Drucksochn

* Konrad Zuse: *Der Computer – Mein Lebenswerk*, Springer: Berlin, 1993, ISBN 3-540-56292-3
* Ron White: *So funktionieren Computer. Ein visueller Streifzug durch den Computer & alles, was dazu gehört*, Markt+Technik: München, 2004, ISBN 3-8272-6714-5
* M. Budde: *[https://web.archive.org/web/20081212185317/http://quantenleser.de/computerbuch/ Computer-Allgemeinwissen],* Kostenloses Computerbuch für absolute Anfänger, PDF-Datei

## Im Netz

* Wikibook Computergschicht
* Vazeichnis vo nahezu oin je bautn Computertypn
* Listn vo de 500 leistungsstärksen Computer (englisch)
* Computer-Gschicht
* Varein zum Erhoit vo klassischn Computer
* Deitsche EDV-Gschicht 1940er-1960er – SUSAS Netzwerk fia Wissnsweitergab
* Rechna-Sicherheit
* Gschicht vo da Datnibatrogung
* De Entwicklung vum Computer
* Der Computer – Computer: Entstehung und Gschicht

### Rechna-Museen

* 8Bit-Museum.de
* virtuejs Rechnamuseum
* technikum29: Museum Rechnatechnik
* Reich Rechnamuseum (engl.)
5. Joatausend v. Chr.

## Ereignisse

* Easchte siedlungsgschichtliche Nochweis in Südostasien (Thailand)
* In China fangt de Dawenkou-Kultur an da Küstn vom Gelbn Meer o.
* Bei Ippesheim bei Würzburg wird a 64 m Duachmessa groaße Kreisgrabnanlag mid 4 m broade Gräbn und Palisadn errichtet (49. Jahrhundert v. Kr.)
* uma 4895 v. Kr.: Ausbruch vom Mount Mazama (Oregon) mit ana Stärke (VEI) vo 7
* 1. Jenna 4713 v. Kr. 12:00 Uhr Weltzeit (= JD 0): Beginn vo da Zeitskala vom Julianischn Datum, des bsundas fia Datumsbrechnungen in da Astronomie und Geodäsie gnutzt werd. Teile vo am Tog (Stunden, Minuten etc.) wern dobei in Nachkommastelln ausdrückt.
* End vom Monsun-Klima im Mittlmeerraum. As mediterrane Klima wird truckana (46. Jahrhundert v. Kr.)
* Zivilisationen va Susa und Kisch in Mesopotamien (45. Jahrhundert v. Chr.)
* Badari-Kultur am Nil in Ägypten, etwa 4400 v. Kr.-4000 v. Kr.
* Easchte Auswanderungswelln ausm Raum vo da Kurgankuitur
* 4026 v. Chr.: Noch Ansicht vo de Jehovas Zeugen, Erschaffung vom Adam durch Gott
* 23. Oktober 4004 v. Kr.: Entsprechand vo de „gnaua Brechnungen“ vom anglikanischen Theologn James Ussher soi an dem Tog exakt uma 14:30 vom Gott as Universum gmacht worn sei.

## Erfindungen und Entdeckungen

* Einfierung vom Pflug in Europa
Helle

As **Helle** ois Biasoatn is vor oim in Bayern a ungsättigts gejbs Bia mid oana Stammwiazn zwischn 11 und 13% und am Oikohoighoid vo 4,5 bis 6%.

Dobei gibts koa schoafe Grenzn zu de Biasortn „Lager“ und „Export“. As sejbe Bia ko vuimehr ois „Helles“, „Lager“ oda „Export“ im Gschäft sei. A Bia gibts in de unterschiedlichn Foarbm von hejgeib bis schwoaz. Weis oafacha is werd aber in de meisten Fejn bloß zwischen Hej und und dunke untaschien.

De boarischen Helle wean noch da Mingna Brauart, emso wia de boarischen dunken Biar braut.

## Im Netz
Oitadum

Vom **Oitadum** oda vo da **[[Antike]]** spricht ma in da Gschicht vo da Menschheid vo da Zeid vo de easchtn Hochkuituan bis zum Middloita.

Ma untascheid no zwischen drei Epochn:

* **Friagschicht**: in da Zeit vo umara 3000 v. Kr. bis 800 v. Kr.

In die Friagschicht foin die easchtn Hochkuituan wia de easchtn Stodstootn am Euphrat und Tigris, s Assyrische Reich, des oida Egyptische Reich sowie die easchtn Wanderungen dea Indoeiropäischn Väika.

* **Klassische Antike**: vo 800 v. Kr. bis 400 n. Kr.

Mit de griachischn Stodstootn fongt de klassische Antike o. Dazua zejt wead die Grindung und de Expansion vom Remischn Imperium.

* Spaadantike: vo 400 n. Kr. bis 600 n. Kr.

D´Spaadantike is de Zeit, wo des Kristndum in Rom scho Stootsreligion woan is und end mim Untagong vom Westremischn Reich.
Regau

**Regau** is a obaöstarreichische Marktgmoa zwischn Vöcklabruck und Gmundn. S'Gemeindegebiet umfosst 33,93&nbsp;km² bzw. 36 Oatschoftn vu denen Schoichhaum mit üwa 1000 Leid de greßte is.

De schau mea wia 1200 Joa oide Gmoa hot 6750 Eihwohna (Stand 1. Jenna 2017). Seitm Joa 2000 is Regau a Moaktgmoa, seit 1981 gibts a offiziells Woppn.

Da Buagamoasta is da Peter Harringer vu da Voikspartei.

## Sengswiadigkeitn
Sochn des im Gmoagebiet zum seng gibt san:

* S'evangelische Museum vu Rutznmoos
* D'Regaua Pfoakiachn (im Peter gweicht)
* S'Vituskiachal in Obaregau
* D'evangelische Kiachn in Rutznmoos

## Traditionsvareine
De Gemeinde is weithin bekaunt fia iare Traditionsvareine wia zum Beispü de Bürgagarde, d'Büagakorpskapön oda de *[[Goidhaum]] und Kopftuachgruppn*.

## Literatua
* Stefan Urich: *1200 Jahre Regau. Festschrift. Herausgegeben von der Marktgemeinde Regau.* Regau: Marktgemeinde Regau 2001.
* Hans Sperl: *Regau in alten Ansichten. Die Damals Reihe.* Herausgegeben von der Europäischen Bibliothek

## Im Netz

* 
* 
* 
* Offizielle Homepage der Marktgemeinde
* Evangelisches Museum Oberösterreich
Ernesto Che Guevara

Da **Che Guevara** [sog: *Tscheh Gewaara*] (* 14. Mai 1928 in Rosario, Argentinien; † 9. Oktober 1967 in La Higuera, Bolivien; eigntli: *Ernesto *'Ché Guevara**') woa a argentinisch-kubanischa kommunistischa Revolutionäa.

Kämpft hot ea in easta Linie gengd USA und dera iam vo eam voagwoafanan Imperialismus, sei Kaumpfstil woa da vu eam entwückite *[[Guerilla]]kriag* (spr: Gerijja). Sei Schbädse woa da Fidel Castro, mit dem ea um 1960 Kuba erobat hot, bei seim zweitn wiakli großn Kriag in Bolivien is ea daschossn woan.

Fia vü is er a Idoi weng seina Züstrebigkeit und seim Karisma, aundare seng in eam an Massnmöada.

## Im Netz

* 
* Partisanenkrieg – eine Methode
* Jean Lartéguy: *"Auch Christus hätte zum Gewehr gegriffen". Che Guevara und Revolution in Lateinamerika*, in: *Der Spiegel* Nr. 31 v. 29. Juli 1968 http://www.spiegel.de/spiegel/print/d-45995979.html, Fortsetzung in Nr. 32 vom 5. August 1968 http://www.spiegel.de/spiegel/print/d-46020811.html. 
* Che Guevara im *Marxists Internet Archive*
* Che, Guía y Ejemplo (Buidl, Schriftn, Videos, Liada)
* ''Schlagschatten – Che Guevara, sexy Scharfrichter''. In: *NZZ*, Folio 11/06
* Eva Karnofsky: ''Träume ohne Grenzen''. In: *Freitag*, 9. Jenna 2009
* Songs(mp3) Hasta siempre – von Carlos Puebla, gewidmet Che Guevara
Popst

Da **Popst** is des Obahaupt vu da katholischn Kiachn und zgleich Bischof vo Rom. Popst wiad ma, indem ma vu de Kardinäle im Konklave gwöht wiad.

Popst is ma auf Lebnszeit, waun da oite Popst gstuam oder zruckdretn (can. 332 § 2, CIC 1983) is, treffn si de Kardinäle wieda und wöhn an neichn.

Da Papst is a s'Stootsobahaupt vum Vatikanstod. Da easchte Popst woa da Apostl Petrus. Iatst grod is da Franz dro. Ea stommt aus Argentinien und is da 266. Popst. Sei Voagänga, da Benedikt XVI., is aus Obabayern kumma.
Schifoan

**Schifoan** (dt.: **Schifahren**) is a Wintaspuatoat. Beim alpinan Schifoan schnoit ma si zwaa Brettln auf de Fiaß und foat de Beag obe, auf dena wos a Schnää liegd. De echtn Voi-Profis mochn des mit iwa hundad km/h.

Ma brauchd nem de Schi owa aa no Schi-Steckn, Schi-Schuach und a g'scheits G'waund. Kloaraweis brauchd ma no an Schnää und a Beagl, am bestn aans mid an Lift, damit ma es Beagl kommod aufekummd. Aussa natiali, ma gehd auf aa Schitour, do brauch ma des ned, do hod ma obaraa aundare Schi mid aana sognaunndn Tournbindung.

## Gschicht

Gschichtli gseng gibds es Schifoan oisa Fuatbewegungsoat in Flochn scho seid da Staazeid, wia ma an kinäsischn Höhnmòlarein siachd. In Skandinavien wead mindeschtns seit 4500 Joah Schigfoan. Des waass ma deswegn, wäu ma in an schwedischn Moor an Schi Aus dera Zeid gfundn hod. Min alpinan Schifoan, wia mas jezan kennd, hòd oba eascht da Mathias Zdarsky, a gebiartiga Tschech, augfaungd, der wos daunn im Joah 1905 im östareichischn Lilienfööd es easchte Wettrenna ausgrichd hòd. Er hòd si de alpine Schibindung ausdenkd, mid dera ma beim Obefoahn an gscheidn Hòit auf de Brettln hòd. Dafia isa damòis von de meistn Leit fia an Spinna ghòitn wuan. Kaana hòd si vuastöön kennan, doss des amoi an Massnspuat wean kennd.

Neiadings kumman a imma meah Leit in de Beag g'foahn, de wos nua aa Brettl dabei hom; des is owa a wengl braada und hod zwaa Bindunga drauf fia de Haxn. Und des, wos de damid dan, haassd ma snowboadn.

Aana von vüü beriehmte Schifoara is zum Beispüü da Benni Raich ausm Pitztoi, des is a Toi in Tiroi.


Datei:Cua a un telecadira.JPG|Z'eascht hassds amoi Austeh...
Datei:Wdomenada2003b.jpg|Andare gengan liaba z'Fuass auffe
Datei:Skier-carving-a-turn.jpg|Schneidig de Pistn owe
Datei:Rastkogel ski slope.jpg|A Schigebiet im Zillatoi
Tennis

**Tennis** is a Spoat, wo zwo (nennt sie Einzl) oda via (des net ma Doppl) Leit auf am sandichn Untergrund oda auf an kurzn Rosn an so genauntn Tennisboi üba a Netz schlogn. Es geht darum, dem Boi imma ins gegnerische Föd zu bringa, ohne dass der aundere den Boi dawischt. Guad wärs, wenn da Boi nur a Moi aufm Platz auffeschlogt. Wenn zwoa Hansln zamad spuin na hoaßt des Doppel. Wenn jezad a Mandl mit am Weibal spuit, nennt ma des "Mixd".

De Punkt zöht ma so: 0, 15, 30, 40 - und gwinna tuat der, der, wenna scho 40 Punkt hot, nu an Punkt mocht. Wenn jetzt oba olle zwoa 40 haum, daun is des a Einstaund und muaß so laung gspuit wearn, bis oana zwoa Punkt mehr hod. Dann griagt ma a Spui, und wennma sechse hod, hod ma an Satz gwunna. A Mätsch wead normalerweise auf zwo gwonnane gspuit.

Der derweil beschte Mätcher is da Federer Roger.
Margl

A **Margl** is da Nom vo oana Geideinheit. De Obkiazung hoaßt "DM" und woa vom 21. Juni 1948 bis zum 22. Mai 1949 de offizieje Währung vo de drei Bsatzungszona vo Deitschland. Ma konns a untateiln in Hortgeid und Scheine. Nachdem de "Bundesrepublik Deitschland" am 23. Mai 1949 g'rindt worn is, host in Deitschland mit m Margl bis 31. Dezemba 2001 einwandfrei eikaffa kenna.

Oa Margl han hundat Pfenning oder a gscheide Lebakaassemme wert g'wen. Seits aber seitm 1.&nbsp;Jenna&nbsp;1999 an Euro eigfiahrt hom, guit as Margl bloß no bis 1.&nbsp;1.&nbsp;2002. Vo dem Tog o, host in koam Gschäft mehr *offiziell* mim Margl zoin kenna. Aber wemma mog, no kommas umdausch'n in da Bank, des komma solang wia ma mechat und sovui wia ma mog.

De Deitsche Bundesbank hot g'moant, dass bis Ende Septemba 2005 grod aramoi 55% vo de Margl, de wo im Umlauf han, umdauscht woan san. Des war'n dann Summasumarum umara 7,24 Milliardn Margl! Das zes des Gejd wiedakriang, homs bei de Telefonzejn vo da Deitschn Telekom teilweis eigführt, dass ma a mitm Margl telefoniern ko. Da Grund is ganz oafach dea, dass des Metoi vo de Münzn mehra wert is ois wia da aufgstanzte Weat sogt. A hom se a boar Gschäft des ois Reklamegäg ausdenkt, dass ma eahna no oda wieda mitm Margl zoihn ko.
8. Joatausend v. Chr.

### 7400 v. Kr.
* Stadtkuitur in Çatal Hüyük (Anatolien)

## Ereignisse
* Domestizierun vom Hausrind in da heidign südlichn Türkei
* Nutzung vo de Sekundärprodukte Muich und Woi

## Wichtige Personen
* Kennewick-Mann
4. Joatausend v. Chr.

## Epochen

* Ende vo da Mittlstoazeit, mesolithische Jaga-Fischa-Sammla-Gruppn.
* Beginn vo da Megalithkultur in Europa

## Ereignisse

* 3761 v. Kr.: Beginn vo da jüdischen Zeitrechnung, genannt Beriah Ära, seit der Schöpfung der Welt.
* 11. August 3144 v. Kr.: vamuatata Beginn vom Maya-Kalender.
* ab etwa 3200 v. Kr. Domestizierung  vom Haushuhns in Indien
* D Weinrebe *(vitis vinifera)* wiad in Mesopotamien (Irak) kuitiviert. D Mehrzahl vo de heidign Rebsorten stamman vo dem mesopotamischen Wein ob.
* D Vorfahren vo de Inuit wandan über die Beringstraß vo Asien noch Alaska
* In Egyptn bildn si zwoa Königreich, Unterägyptn im Nildelta und Oberägyptn im Niltal. Zum Ende des 4. Jahrtausends wern beide Königreich vom Pharao Menes vaeinigt. As egyptische Reich dehnt si bis zum Sinai aus.
* In Kina existiert de Dawenkou-Kultur an da Küstn vom Gelbn Meer.

## Wichtige Personen
* Ötzi, der Mann vom Hauslabjoch (um 3340 v. Kr.)

## Erfindungen und Entdeckungen
* Entwicklung vo da Schrift in Sumer (Keilschrift) und Egyptnn (Hieroglyphen)
* 38. Jahrhundert v. Kr.
:* Erfindung vom Nagl
:* Erfindung vo da Pinslmalerei in China
Flächn

**Flächn** (Pl.), **Fläch** Sing. nennd ma de Ausdehnung in da Läng und in da Broadn. De Moßeihheit is Quadratmeta.
Geografische Koordinatn

Mit d**'[[Geografie|geografischn]] Koordinatn** (geografische Broadn und d'geografische Leng) ko ma jedn Punkt af unsam Planetn b'schreim. D'Eadn is dazua in 360 Lengagrad und 180 Broadngrad afteit. D'Lengagrad valaffa duachn Noad- und Sidpoi, d'Broadngrad prallej zum Equator.

D'geographischn Koordinatn wean oft im Sexagesimaisystem ogem, d. h. 1 Grad is untateit in sechzg Minutn, 1 Minutn wiedarum in 60 Winkesekundn.

D'Broadngrad wean vom Equator as zejht, d'Lengagrad vo an festglegtn Nuimeridian. Friacha hods vaschiadane Nuimeridiane gem, heit wead in da Regl da Nuimeridian vo Greenwich oigmoa akzeptiad.

## Im Netz
* Längen- und Breitengrade einfach erklärt
Noamalnui

As **Noamalnui** (dt.: **Normalnull**, **NN** oda **N.N.**) woa bis 1992 in Deitschland de amtliche Bezugsfläch fia de Häh iwan Meearesspiagl. Umgongssprochli weads Noamalnui oft ois Synonym fia'n middlan Meearesspiagl vawendd. Heit wead in Deitschland s Noamalhächnnui (**NHN**) vawendd.

In Deitschland is de Noadsää ba Amsterdam de Bezugsfläch, in Östareich de Adria ba Triest in Italien. De Schweiz nimmd's Middlmeea ba Marseille in Frankreich ois Bezugspunkt. Und so rechnd se da Untaschied zwischn de drei Hähn.

Es guid:

:\begin{matrix}h_\text{Deitschland} &=& \ h_\text{Östareich} - 25\,\mathrm{cm} \\ 
\ &=& h_\text{Schweiz} - 32\,\mathrm{cm} \end{matrix}

## Im Netz
*Hähnreferenzsysteme Bundesamt fia Koartographie und Geodäsie
Obapfoiz

D **Obapfoiz** oda **Owapfolz** (amtli: **Oberpfalz**) is oana vo de sim Regiarungsbeziak vo Boarn. D Haptstod vo da Owerpfolz is Rengschburch.

## Eadkund

D Owapfolz liegt im Ostn vo Bayern und grenzt on Tschechien und on d Regiarungsbeziake Owaboarn, Nidaboarn, Middllfronkn und Owafronkn.

Da Regiarungsbeziak Owerpfolz umfosst de drei kroasfraia Stedt Omberch, Rengschburch, d Wain und de sim Londkrois Omberch-Sulzboch, Chom, Neimakk, Neistadt, Rengschburch, Schwondorf und Dirschnrad.

## Sprouch

In grejsstn Tol vo da Owerpfolz wead nordboarisch gredt, in Sidn und Siidostn noadmiddlboarisch, ner in da Stod Rengschburch westmiddlboarisch. Noadboarisch wead aa in Echerlond, in middlestlinga Eck vo Owerfronkn, in sidestlinga Eck vo Mittlfronkn, in Owerbayern neadlich vo da Doana, und in sidlinga Owern Vogtlond gredt, Noadmiddlboarisch aa in neadlinga Niderbayern.

## Gschicht

D Owerpfolz hout a wechslvulle Gschicht. Folng tout ejtz a Iwersicht.

### Politik

Voras ligt da Noadgau, der hout schou in 7. Joarhundad nouch Kristus zon Herzogtum Bayern ghejert. Da Noadgau wor ower grejsser wej de haintiche Owerpfolz, da Westn von Noadgau ghejert haint zo Middlfronkn, da Noadn zo Owerfronkn, da Noadostn (es Echerlond) zo Tschechien.

1329 is da grejsste, neadliche Tol vo da Owern Pfolz, wejs durtmols ghoissn worn is, min Hausvatroch vo Pavia vo Bayern glejst und da Rhainpfolz zousprocha worn.

1628 is de Owere Pfolz offiziöll wider Bayern avalaibt worn, nouchdean daßs 1621 mit Gwolt daowert worn is.

### Sidla

Es Gebejt neadle vo da Doana wor nu in easchtn Joartausad kam bsidlt, des wor a unwegsoms, woldreichs Lond. Ner a por boarische Sidlunga und in Ostn slawische Sidlunga houts durtmols gem. Eascht von 11. Joarhundead o han an Haffa boarische Sidler inn Noadgau zung. Dej hom se mit de Slawen, dej wou schou duatn worn, gmischt. Spejter han von Westn her nu frenkische Sidler dazoukumma. Dej olle hom is Lond graitt, des hoisst es Hulz ghaut und es Lond urbor gmocht. De vüln Ortsnoma mit -richt, -ried, -reuth (a Rait is a graitter Ploz) beleng des.

## Es Woppm

Des is dreitolt: Oum links is da pfölzische Lejb, der stejt fir de ejmoliche pfölzische Herrschoft, oum rechts han de boarischn Rautn, dej stenga fir des, daß d Owerpfolz zo Bayern ghejert, untn han de Rengschburcher Stodschlissl, dej stenga firn Zommaschluss vo Rengschburch mid da oltn Owerpfolz.

## Literatua

* Franz X. Bogner: *Die Oberpfalz aus der Luft*. Pustet, 2010, ISBN 978-3-7917-2249-8.
Kölsch

**Kölsch** is de rheinische Kurzform vo „kölnisch“ und moant aa:
* Kölsch (Bier), a obagärigs Bier aus da Kölna Gegend
* Kölsch (Sproch), in rheinischn (ripuarischn) Kölner Dialekt
* de Herkumft vo ana Person, Soch oda Charaktaristik aus da Gegend vo Köln
Großstod

A **Großstod** (Pl.: **Großstädt**) is a Stod, in dea meahra ois 100.000 Leit wohna. Des hod a intanationoie Schtatistikkonfarenz 1887 festglegd.

## Großstädt im boarischn Sprochraum

Im boarischn Sprochraum gibds de foingdn zehn Großstädt:

* Augschburg
* Bozn
* Graz
* Inglstod
* Innschprugg
* Linz
* Minga
* Rengschburg
* Soizburg
* Wean

## Deitsche Großstädt

In Deitschland gibd's zua Zeid 82 Städt mid iwa 100.000 Eihwohna. Immahin 28 vo eahna kemma iwa de Viadlmillion-Grenz.
Nein ondare woan in de lezdn 60 Joar amoi a Großstod, san des owa etzad nimma, wei inzwischn de Leit wegzong san, so dos's wieda wenga wia 100.000 Eihwohna hom.

In de 82 Großstädt hom im Joar 2005 guad 25 Milliona Leit gwohnd, wos fost 31% vo da deitschn Gsomtbevejkarung woa.

## Östareichische Großstädt

In Östareich gibds fimf Großstädt:

* Graz
* Innschbruck
* Linz
* Soizburg
* Wean

## Großstädt af da gonzn Wejd

Im Joar 2010 hod's wejdweid uma 4000 Großstädt mid 100.000 Eihwohna und meah gem.

**Schau aa**:

* Städtlistn noch Ländan

## Beleg
Stod

A **Stod** is a gressane, obgrenzde Siedlung.

**Städt** (Pl.) san ofd on Stroßn, Fliss oda om Meea enstondn. Doss a Ort za ana Stod dahom wead, muass a in Deitschland mindestns 2000 Eihwohna, in Östareich zirka 4500 Eihwohna (es gibd Ausnohma, z.&nbsp;B. Efading) hom. Ma untascheidd donn noch: Kloastod, Middlstod, Großstod, Millionastod und Wejdstod.

## Status

In Bayern gibd's Kroasfreie Städt ohne an eingna Landkroas und Kroasstädt, in deane de Vawoitung vom Landkroas is. Beispü fia a kroasfreie Stod is Inglstod, fia a Kroasstod Pfahofa.

In Östareich gibt's Städt mid am eigenen Statut - hoaßt si nochand Statutarstod - und sunstige Städt, de koan eingna Beziak hom, sondan zu am Beziak ghean. Innschbruck is z.&nbsp;B. a Statutarstod, es zuaghearige Umlond hoaßt Innschprugg-Land.

## Literatua

* Curdes, G.: *Stadtstruktur und Stadtgestaltung*, Stuttgart 1993
* Hotzan, Jürgen: *Dtv-Atlas Stadt, Von den ersten Gründungen bis zur modernen Stadtplanung*, 3., aktualisierte und erw. Aufl., 2004
* Knittler, Herbert: *Die europäische Stadt in der frühen Neuzeit. Institutionen, Strukturen, Entwicklungen*, Wean 2000

## Im Netz
* [Vazeichnis mid iwa 2,5 [Milliona] Städt wejdweid]
* Stodentstehung in Deitschland - Epochntypisch
* ["Städtebibliographie": Bibliographie zur Geschichte der Städte Österreichs; Bearbeiter seit [1998]: Hermann Rafetseder]
Hechn

**Hechn** oda **Häh** (dt.: **Höhe**) is da Obstond im 90°-Winkl (Lot) vo oam Punkt za ana Refarenzfläch. De Moßeihheit is Meta.

## Schau aa

* Noamoinui
Kemii

De **Kemii** (dt.: **Chemie**) is de Wissnschoft, de wo se mid de Stoffn und Stoffändarunga befossd. A Stoffändarung is, wann a so a Stoff midan ondan Stoff reagiad, oiso ebba wenn da Sauastoff midn Wossastoff zan Wossa reagiad. 
De easchtn Kemika&nbsp;– im Sinn vo da Kemii ois exakde Natuawissnschoft&nbsp;– hods im 17. und 18. Joarhundad gem. Friaha hods owa scho Alchemisdn gem, de wo voa oim vasuachd hom, doss' aus om Blei oda wos a Goid mocha kunntn.

A kemischs Element definiad se owa iwa de Ozoih vo de Protonen im Kean von am Atom, vo dohea ko ma oa chemischs Element (wia ebba Blei) ned iwa a kemische Reakzion in a ondas chemischs Element (wia ebba Goid) umwondln; hiafia brauchads a physikalische Reakzion. De kemischn Elemente san im „Periodnsystem vo de chemischn Elemente“ goadned.

Teibereiche vo da Kemie san de Oigmoane Kemii, Anoaganische Kemii, Oaganische Kemii, Biokemi, Physikalische Kemii, Technische Kemii und Theoretische Kemii.

## Schau aa

* Grundlong vo da Kemii
* Kuinwossastoffe
Fei

**fei** („bestimmt, gwiss, wiakle, owa, do, voll, übrings") is a Umstandswoat (dt. *Modalwort*), Fui- und Wiazwort, des wo besondas oft im Boarischn und Frenggischn vawendd wead. Nochweisn losst des seitm 12. Joarhundat.

## Heakumft und Bedeitung
As Weatal *fei* ko vui bedeitn und de Wuazln san aa no ned obschliassend kleat. Sabine Krämer-Neubert vom Dialektinstitut vo da Universität Wiazburg hod si damit intensiva befosst. Da Uasprung vo *fei* is demnoch des lateinische Woat „finis“ (Grenz, End), des wo iwas Franzesische („fin“) ums zwejfte Joarhundat ins Land kema is. Im Oidhochdeitschn und im Oidboarischn hoassts aa no „fin“. Do hods de Bedeitung vom Absolutn. Beispui: „Des is fei vabotn. Des geht fei ned.“

Weidare Bedeitungsnuacen vo *fei* san spada dazuakema, oiso „hibsch, fesch, artig, liab“ oda ebm “so guad wia megli“. Beispui: „Pass fei auf!“ oda „Sei fei fleißig!“  („Sei fein fleißig!“ is aa no vom Goethe vawendd worn).

Es werd oba aa ois "Wiazwoat" hergnumma, um de Wichtigkeit von am Sotz deitlich z mocha. Es vasteakt umara so wia "wiakle" oda "woi". Lossat ma des Weatal oafach weg, dad si am Sinn vom Sotz nix grundlegend ändan, nua de Bedeitung warad gringa.

## Beispui

Mit "fei" wean im Boarischn Nuancen ausdruckt, de wo im Deitschn gor ned megli san:

Do üwaoi ois Bedonung, Vaschteakung:
* "Da steht fei Dienstog" (ois Hinweis)
* "Des glab i fei aa!" (ois Steigarung)
* "Des sog i fei meim Bruada!" (ois Drohung)
* "Des is fei a Hund." (ois Respekt)
* "Des konnst fei net mocha!" (ois Vabot)
* "Pass fei auf!" (ois Bitte)
* "Des is fei koa Hiesiga (ned)!" (ois Bedonung)
* "Sie, des machn mir fei ned!" (ois Vaschdeakung)

"fei" im Sinn vo "fein" is a ganz andas Woat (koa Umstandswoat sondan a Oagnschoftswoat):
* "Und lachst so siaß und schaust so fei" (*Wödaschwüln* von Emerenz Meier)

## Auszoachnung
De Feansehzuaschaua und Radioheara vom Bayrischa Rundfunk hom 2004 *fei* zu "Mei liebst's boarisch Woat" gwejd.

## Beleg


## Literatua
* Martin Zips: *„Das war fei höchste Zeit“. Ein ganzer Kosmos steckt in dem Wörtchen „fei“. Was den Bayern die drei Buchstaben alles bedeuten*. In: Süddeutsche Zeitung vom 5. Novemba 2003, Panorama - online
* Johann Lachner: *999 Worte Bayrisch*. Valog Langen-Müller, Minga, 1930
* Herbert Maas: *Wou die Hasen Hoosn und die Hosen Huusn haaßn. Ein Nürnberger Wörterbuch*. 6., ergänzte Auflog. Valog Nürnberger Presse, Niamberg 1992, 296 S., ISBN 3-920702-88-97
* Günter Stössel: *Fränggisch' Wördderbichla. 500 Ausdrücke aus dem Nürnberger Raum*. Valog Ludwig, Minga 1991, ISBN 3-7787-3389-3
*L eo Sillner: *Bairisch für Liebhaber*. Minga: Süddeutscher Valog, 1967.

## Im Netz

* *fei* - Wiktionary 
* *Dialekt-Entdeckung. Das unterschätzte Wörtchen „fei“*. In: Land & Leute, Bayerischer Rundfunk vom 30. Oktober 2003 - BR-Online. 
* *Das unterschätzte Wörtchen „fei“*. In: Bayerisches Fernsehen, Redaktion quer (quer-Sprachlabor) vom 17. Oktober 2005 - online. 
* FrankenWiki: ''Fei''
* NürnbergWiki: ''Fei''
U2

**Ju Tu**, *(eigntli U2)*, is a irische Rockband. Gem duats de Gruppn seit 1976. Seit de 80er-Joa hod de Gruppn imma wieda internationale Erfoige und dazwischn Ruhepausn.

De Band hot si dabei imma wieda an aktuelle Trends aungepasst, grundsätzli sans oba imma a Rockband blim.

## Bandmitgliada

* Gsong: Paul David Hewson (Bono Vox) *(spr.: Pohl Dewid Hjuwsn)*
* Gitar: David Howell Evans (The Edge) *(spr.: Dewid Hauell Ewns - Di Etsch)*
* Schlogzeig: Larry Mullen Junior *(spr.: Lerri Malln Tschunia)*
* E-Boss: Adam Clayton *(spr.: Ädäm Klejtn)*

## Programm

De Band und voa oim da Bono aungaschian si voi fia oame und untadrückte Leit. A bei *Live Aid* und *Live8* sans dabei gwesn.

## Erfoige

* 22 Grammys
* Aufnome indn Rock-Hall-Of-Fame
* Portugiesischa Freiheitsordn fia humanitärs Angaschmau
* Auszeichnung ''Botschofta des Gwissens vu Amnesty International
* Zwöif Albn und zehn Singls homs wo aufd Numma oans gschofft.

## Im Netz
* U2.com
* U2Tour.de
George W. Bush

Da **George Walker Bush** (* 6. Juli 1946 in New Haven, Connecticut) woa da 43. amerikanische President. Davoa woar da Schoarsch obm 94a-Joa da Gouverneur vu Texas.

President woan is a im Joa 2001, nochdem a de Woih im Joa davoa extrem knopp gwuna hot. Er hod sogor weniga Stimmen ghobt ois sei Gengkanidat, da Al Gore, owa auf des kummts im Woihrecht dortn ned au. 2004 is a bei da Woih bestätigt woan, sei gfäahlichsta Gengkandidat woa da John Kerry.

Intanazional kritisiad is a woan, weu a de Kriage im Irak und in Afghanistan augfaunga hos, da Bush söba nennt des *Kriag geng an [[Terrorismus]]*. Dabei beziagt a si auf de Terroraunschläge vum 11. Septemba 2001 afs *World Trade Center* und afs *Pentagon*.

Innenpolitisch steht a ziemli rechts, sei Politik gheat zum *Neokonservatismus* und *Neoliberalismus*. Des haßt, ea beziagt si in seina Politik af (aungebli) kristliche Weate und stärkt de Wiatschoft, indem a ia vü Freiheitn losst. Mid seina libaraln Wiatschoftspolitik in am Zusaummenhaung stehd de Finanzkrise vu de Joa 2007 und -8. Kritisiat hod ma'n aa weng am z'laungsaumen Krisnmanagement nochm *Hurrican Katrina*, bei dem vü Leit in New Orleans, darunta vü Afro-Amerikana, gstoam san.

Sei Nochfoiga is im Jenna 2009 da Barack Obama woan, da Bush wieda hod in Bill Clinton obgläst. Dem sei Voagänga wieda woa im Bush sei Voda, da George H. W. Bush

## Im Netz
Hades

Da **Hades** is in da griachischn Mythologie da God vo da Untawejd und vom Dodnreich. Er isch dor Sohn vo die Titana Kronos und Rhea und Bruader vom Zeus. Oft steahts Wort Hades als Synonym firs Toatenreich. Sein Hondlonger wor dor Charon, der die Toaten bon Tor zur Unterwelt empfongen hot.

## Mythos
Wia da Kronos mit seine Titana vo de Olympia gschlogn gwen is, hom se de olympischn Briada im Losvafoarn de Wejd afteit. Da Zeus hod in Himme griagt, da Poseidon s Mea und da Hades de Untawejd. De Eadn und da in Olymp worn da Gmoaschoftsbereich.

Oanmol hot er di Persephone entfihrt und sie kheiratet. Weil des ihre Muater, die Demeter traurig gmocht hot, hot dor Zeus entschiedn, dass sie sechs Munet bon Hades bleib und sechs Munet ba dor Muater. Die Demeter wor bo ihrer Rückkehr jeydes Mol so froah, dass sie olls zum bliahn gebrocht hot (Langes, Summer), und als die Persephone wieder zin Hades gongen isch, wor die Demeter so traurig, dass olls finschta und kolt g'wordn isch (Herbst und Winter). Und so sein die Joareszeitn entstondn.

## Literatua
* Lars Albinus: *The house of Hades. Studies in ancient Greek eschatology.* Aarhus University Press, Aarhus 2000, ISBN 87-7288-833-4
* 
* 
* 

## Im Netz

* Hades im Theoi Project (engl.)

## Beleg
Flussdelta

As **Delta vonaram Fluss** is de Schdej, wo da sej Fluss ins Mea einefliassd. Delta nennt mas nochm griachischn Buchstom Delta, dea wia a Dreieck ausschaud (Δ).

De Gengd um a Delta is aso flach, dass da Fluss nimma in oam Doi bleibd, sondan zu laudda gloane Flüsse und Bachal wead. Des kimmd aa vo de gonzn Schdoandal und dem Sand, wo da Fluss midschlebbd. Des gonze Zeigl ko am Bodn vom Fluss liengbleim, wo as Wossa rechd langsam und seichd is. Nacha is des a Hindaniss fian Fluss und ea brauchd an ondan Lauf. Des schaugd aus da Lufd so aus wia a Baam mid vui Zweigal.

Zwengs dem gonzn Wossa gibd des an sauban Sumpf und deszweng hods do bsundane Pflanzn und Viecha, wo ma eahoiddn muas. Schdanzn ghods do grod gnua, zum Beischbui, aa wenn des nix bsundas is.

Bekaunnte Deltas hom zum Beischbüi de Donau, da Nil, da Amazonas, da Ganges, d'Lena, da Orinoko, und da Irawadi. De olle mündn a Mea, owa aa in an See, an Fluss oda in a Ebene oda Wüstn eine kauns a Delta gem, des nennd ma daun Binnendelta.
Woif

Da **Woif** oda **Wuif** (dt. *Wolf*; lat. *Canis lupus*) is a Raubviech aus da Familie vo de Hundsoatigen, wo in da Noadhemisphär fiakimmt, oiso in Eiropa, Asien und Nordamerika; in Middleiropa wor a zwischnzeitlich ausgstorm, heit is a zum Tei wieda eihgwandat. Er is d wuide Stommfoam fom zauma Haushund (*Canis lupus familiaris*) und gheat zua sejm Art.

Da Woif woa bis zua Vabroadung vo Ockabau und Viechzucht des haifigste Raubviech vo da Wöd.

Da Wuif wiad in am Haffn Märchen ois bäsoatigs Viech hiigschtöt, woraf se de meistn Kinda voa eam fiachtn. Des woar oba net imma so. In da remischn Mithologie woa a Woifin oba de Stiafmuada vom Romulus und Remus.

## Lemsweis
An Woif kaun ma in da Wüdnis aa alaa auntreffn, de normale Sozialuadnung is owa s Rudl. Des Wuifsrudl beaunsprucht a festes Revia. De Gress vom Revia variat und hängt vo de Beieviecha ob. De duachschnittliche Gress vom Revia schwaunkt dahea je noch Region zwischn a boa Dutzend bis zu 13.000 Quadratkilometa.

In da Wüdnis bsteht a Woifsrudl of nua aus ana Famülie: A Ötanpoa und da Nochwux.

## Galerie

Datei:Howlsnow.jpg|Tippische Position beim Woifsghei
Datei:Canis lupus pack surrounding Bison.jpg|Woif jogn an Bison
Datei:Lupa Capitolina, Rome.jpg|Da Woif ois Amma vom Oidn Rom
File:DBP 1960 340 Wohlfahrt Rotkäppchen.jpg|As Roudkappal und da bäse Woif


## Beleg


## Im Netz

* 
* „Willkommen Wolf“ – Ein Projekt des Naturschutzbundes Deutschland (NABU)
* Wuifsregion Lausitz
Vegl

De **Vegl** (*Aves*) (Oazoi: **Vogl**) san a Klass vo de *Landwiabeviecha*, nema de *Wechslviecha* (*Amphibia*), *Griachfiecha* (*[[Reptilia]]*) und di Spoviecha (*Mammalia*). 
De Wissnschoft vo di Vegl hoaßt *Ornithologie*. Fegl hods af olle Kontinent vo da Wejd. Bis heid kennt ma uma 9.800 Oartn; owa ungwiss is, obs ned insgsamt vui meara Oartn gawad, wamma aa olla ausgstoamna midrechna dad.

A jeda Vogl hod an Schnowi ohne Zähnd und Fliagl ois vordane Gliedmaßn, aa wanna neda fliang ko; as Gfieda wird reglmassi gwechslt (lMausa). Aussadem lengts oi Oa. tippisch fia d Fegl is aa nu da Nestbau.

**Zu de Vegl ghearn unta ondam dazua:**

* De Aina midm Auf und mid da *Schnäain*
* De Antnvegl mid di Antna, midm Schwo und mid da *Gans*
* De Dauchafegl, z. B. da *Haumdaucha*
* De exotischn Vegl wia *Kolibris* oda *Pinguina*
* De Greifvegl midm *Odla*, midm *Geia* und midm *Howicht*
* De Hianafegl mid da *Hena *und midm Kaudara
* De Lafvegl midm *Fogl Strauß* und midm *Emu*
* De Stöizvegl midm *Grani,* midm *Reia* und midm Storchn

De grässte Klass sant owa de Singvegl, zu dene wos meara wia de Höiftn vo olle Vogloartn dazuaghearn, z. B.:

* De *Finkn*, wia da *Buachfink* und da *Distlfink*
* De *Lerchn* und de *Schwoim*
* De *Robmvegl*: de Robm und Kraana, de Dachl, da *Hotz* und de *Ejsta*
* Da *Starl* und da Spotz

## Im Netz

* Avibase - Die Welt-Vogel-Datenbank (ummara 10.000 Artn)
* Vegl hom koa Spotznhian
Auf

Da **Auf** oda **Uhu** (*Bubo bubo*, engl.: *owl*) is de grässte Oart aus da Ordnung vo de Aina (*Strigiformes*). Er kimt in fost olle Gegadn vo Eiropa und Asien fia; in Deitschland gibts umara 800 bis 900 Bruadbaal vo eam, in Estareich uma 320 (Stond: 2004).

Da Auf hod an massign Keapa und dickn Schädl mid Fedaoawaschln. De Aung san orange-gejb. Sein Bruadplotz suacht a oft in Fejsn oda in an Beaghang, nua sejtn in Gebaidn. Da Grund dafia is, dass da Fux und da Marda junge Auf fressn. Fia an ausgwoxnan Auf ko nua da Odla gfährle wean.

## Woatheakunft

Auf und Uhu keman vo dasejm Wotwuazl: oidhochboarisch "buf", middlhochboarisch "uve" - vo lateinisch "bubo"; lautmolarisch vom Schrei vom Uhu. Bei "Auf" is zua Diphtongiarung vom langa "u" keman, des wo fias Boarische tipisch is (vgl. Hus > Haus), obwois nacha natiale neama lautmoarisch is; deshoib ko ma aa Uhu gejtn loss.

## Galerie


File:1Puchacz obronna poza.jpg|A Uhu mandlt si auf (Drohvahoidn)
File:Bubo bubo juveniles.jpg|Junguhus auf da Huat
File:Uhu-Bubo-Bubo-Falknerhof-Lenggries-2010.jpg|A Porträt vo an Uhu
Bubo bubo bubo MHNT.ZOO.2010.11.157.1.jpg |*Bubo bubo bubo* 


## Literatua

* Aebischer: *Eulen und Käuze.* Haupt, Bern 2008, ISBN 978-3-258-07276-0.

## Im Netz

* Arbeitsgemeinschaft zum Schutz bedrohter Eulen (AG Eulen) - Bundesarbeitsgruppe (BAG) Eulenschutz Naturschutzbund Deutschland (NABU)
Kristbaam

Da **Kristbaam** is a Symbol fia Weihnochtn, des aufputzt in da Wohnung aufgstejt wead.

## Gschicht

De easchtn Kristbaam san im 12. und 13. Joarhundat aufgstejt worn. Dea Brauch is aba no vui ejta: scho de Haidn soin si Äst in´d Wohnung ghoit ham. Aba gwiss woass mas net, ob dees mit an nachmalig'n Kristbaambrauch zammhengt

## Baam

Friara hot ma meistns a Fichtn heagnumma, heit san de meahran Christbaam Tanna. Manche nehma aba a Kiefan. Ham si de Leit friahra an Baam sejba ausm Woid g´hoit, kimmta inzwischn meistens aus ana Plantaschn.

In da "oidn Zeit" is a Christbaam mit echte Keazn, Äpfe und Strohstean aufgpuzt worn, heit´z´dog san elektrische Keazn, Lametta und Christbaamkugln am Baam.

A bsundana Baam is da Berchtsgoana Baam. Vo jeher scho ham de Berchtesgadna in da Winterszeid aus dem wos eahna vo da Hoizarbat üba blie'm is Hoizspuizeig, Sterndl aus Hoizspandln und soicha Zeigl g'macht. Des war zu dera Zeid fast a Industrie gwen, so weit is des Zeigl g'fiehrt wor'n. No, und da hams as hoit aa auf'n Christbaam auffi, fir de Kinda.

Wia da Leopold Mozart, da Vatta vom Woiferl de Trompet'n und Pfeiferln und Ratsch'n amoi gseng hot, is eahm die Idäh zu seiner "Kindersinfonie" kemma, a lustigs Stück'l, in dem de Hoizinstrument'n (Trompet'n, Pfeiferln, Ratsch'n und Trommen) oisamt vorkemmand.

## Literatua

* Oscar Cullmann: *Die Entstehung des Weihnachtsfestes und die Herkunft des Weihnachtsbaumes*. Quell-Verlag, Stuttgart 1994, ISBN 3-7918-2326-4
* Christine Hubka: *Der Christbaum ist im Paradies gewachsen. Adventkranz, Christbaumschmuck und Weihnachtskrippe erzählen ihre Geschichten*. Lahn-Verlag, Limburg-Kevelaer, ISBN 3-7840-3231-1,  Tyrolia-Verlag, Innschbruck-Wean 2001, ISBN 3-7022-2391-6
* Camille Schneider: *Der Weihnachtsbaum und seine Heimat das Elsass*. Philosophisch-Anthroposophischer Verlag am Goetheanum, Dornach 1977
* Kurt Mantel: *Geschichte des Weihnachtsbaumes und ähnlicher weihnachtlicher Formen. Eine kultur- und waldgeschichtliche Untersuchung*. Schaper, Alfeld (Leine) 1989, ISBN 3-7944-0098-4

## Im Netz

*
Hauskotz

De **Hauskotz** (Felis silvestris f. catus) is a fleischfressads Spoviech, de wo zua Famij vo de Kotzn gheat. Wia scho da Nama sogt, wead de Kotz ois Hausviech ghoidn.

Wen ma im Boarischn „Kotz“ sogt, moant ma fost imma de Hauskotz. Im Weanarischn kunntad mid „Kotz“ aar a fesches Mensch (Madl) gmoant sei, dea Ausdrugg is owa vaoited.

## Gschicht
De easchtn Hauskotzn ibahaptsa hots scho voa 9000 Joar gem. Ois Hausviecha hams de oidn Egypta entdeckt. Vo dene eanana Foibkotzn stamma olle unsare Hauskotzn ob. Seit de Menschn sesshoft worn san, hams auf Kotzn nimma vazichtn kina. Vua oim wei Kotzn de Mais fanga, bevoa de as Droad fressn.


Datei:Surprised young cat.JPG|Obochtǃ
Datei:EK_Huggy.jpg|Hauskotz bewocht in Krozzbaam
Bengal - 25.jpg
Chat de gouttière - 20150311 15h38 (10001).jpg


## Literatua
* Bruce Fogle: *Katzen - die beliebtesten Rassen.* Dorling Kindersley, 2000, ISBN 3-8310-0019-0
* Honos Verlag (Hrsg.): *Handbuch Katzen.*, Komet, 2006, ISBN 3-89836-559-X
* Jeffrey M. Masson: *Katzen lieben anders.* Heyne Verlag, 2004, ISBN 3-453-60001-0
* Sabine Schroll: *Miez Miez - na komm. Artgerechte Katzenhaltung in der Wohnung*, videel, 2001,  ISBN 3-89906-107-1
* Gloria Stephens: *Katzen.* Eurobooks Germany, 2001, ISBN 3-85049-588-4
* Elio Zappone, Flavia Selmi: *Katzen.*, Verlegt bei Kaiser, 1999, ISBN 3-7043-6049-X

## Im Netz

* Auf wos ma bei Katzn aufpassn muaß
Statutarstod

**Statutarstod** (Stod mid oagnan Statut) moant:

* Statutarstod (Östareich), 15 Städt in Östareich
* Statutarstod (Tschechei), 23 Städt in da Tschechei
Doag

A **Doag** (dt.: **Teig**) is a Stoffmischung aus vaschiedne Komponentn. De san moasd Mej und Wossa oda Muich, Zugga, Soiz und so weida. Duach de Mischung vo festn und flissign Komponentn entstähd a foamboare Masse. Da Doag wead in da Regl oba ned roh gessn, sundan im Roah bocha, im Pfandl mid Fett aussabocha oda in Wossa bzw. Dompf kochd.

## Bschreibung

Bam Doag wead duach des Mischn oda Riahn im Mej mid da Flissigkeid a Kleba freigsetzd. Je meahra ma an Doag riahd, desto bessa bappta. Miabe Sachan soidt ma deszweng nedt zstoark oda zlang riahn. Duach irgand a Middl kemman Luftblosn in den Doag. 
Des ko zan Beispui sei: gschlongs Oagload, Germ de gärd, Bachbuifa oda a Sauadoag. Ban Bacha vaändad dea Bapp vo dem Mej sei Struktua, wead fesd und hoidt de Luftblosn, de se in da Hitzn no ausdehna, fest und wead daduach lockana. 
Ma duad, je noch dem wos ma draus macha mechd, a no gean a Fett in Doag, Nussn, drickads oda frischs Obst, doss a softiga oda siaßa wead.

As **Doagal** is ned ebban a weng a kloa grodna Doag, a so nennd ma a Gmisch aus Wossa, Muich oda Rahm und a weng am Mej, um a guade Soß zan Bindn.

## Oartn

Es gibd vaschiedane Oartn vo Doag. Eintein ko ma an Doag noch:

* de Zuadodn: a schwaara Doag is oana mid vui Fett und Zugga; a leichta Doag hod nua a weng davo
* da Lockarungsoart: Germ- oda Sauadoag
* da Oart vo de Endeazeignis: Bladdldoag, Miabdoag, Broddoag, Kuachadoag, Schmanddoag, Brezndoag und so weida

## Im Netz
Breiss

**Breiß** is a Schimpfwort, des einglich fia Norddeitsche heagnomma wead. Synonyme Schimpfwäata fia Breissn im Sinn vo Norddeitsche han no **Nordliacht** oda **Fischkoobf**.
De Grundfoam Breiss ko ma ano mit andre Woerta zamdoa um de Boshaftigkeit zum vasteakn. Recht oft wean do Woerta vom Land gnumma, "Saubreiss" und "Mistbreiss" san blos a boa. 
Manchmoi weads a ois glatts Gengtei vo Bayer heagnumma, quasi fia olle Ned-Bayern innahoib und aa aussahoib vo Deitschland. Wanns aso iaba die urspringli Bedeitung veaallgemeinad wead, head ma a manchmoi was vom "amerikanischn Saubreiss", am "japanischn Saubreiss" und so weida.

## Gschicht

Da Ausdruck Breiss kimmt vom Voik vo de "Preussen" de unta Otto vo Bismarck de östareichische Voamachtsstellung im deitschn Gebiet beendt und iwanomma hom. Dabei homs ziemli s moaste neadlich vom Main eignomma. Bayern, Baden und Württemberg und da sidliche Teil vom Hessen (do is nua wo sidlich vom Main iwabliem) hom se dageng zsamgschlossn.

::::*"Woaßt, Bua, d'Franzosen san schlimm, aber no schlimmer san d'Preißen."*
::::::Opa vo d'Muadaseitn vom Franz Josef Strauß, Bauer in Niederbayern, 1922.

Dea Ausdruck **Saubreiss** soi zwar aus dera Zeid kema, hod oba ogebli seine Wurzln no weida zruck in dera Zeit wo Österreich genga Bayern Kriag gfiaht hod (zur Zeit vom Napoleon I.) und de Östareicha de Bayern **Saubayer** nochgruafa hom ums zum dratzn.

## Aus boarischa Sicht
De Moanunga wos a echta Breiss is, genga aussananda. Vui moana de Grenz war de Donau, de in dem Zsammhang aa "Weißwuascht-Äquator" gnennt wead. Oft wead a da Moan ois Grenz ogseng. S gehd ned danach, wo de betroffne Person etzad wohnt, sondan woheas stammt. Gean wead dea Ausdruck heagnomma, wens um an Deitschn gehd, dea jetzad in Bayern wohnt, koa boarisch red und vastehd und voa oim aa mid da boarischn Lebnsoart ned zrechtkimmt. De Feindseligkeit gegaiaba de "Breissn" kimmt fia vui Bayern vo dem Eindruck, daßd Breissn so dean, ois obs vui schlaua waradn ois wia de Bayern.

## Aus östareichischa Sicht
Aus östareichischa Sicht ko gsogt wean, dass de Preissn in de Gebiete wohnan, de wo aussahoib vo Oidbayern, Schwobm, Bodn-Wiattmberg (sidlich vo Stuggart) san. Fia de Östareicha san des de Deitschn schlecht hi. De Bayern und de Schwobm (Alemannen) siagt da Östareicha im Oigmoanan ois eingständige Vejka o, de wo bei da Bundesrepubblik Deitschland dabei san. Manche Östareicha, Bayern und Südtirola dadns ned schlecht findn wann aus Oidbayern, Östareich und Sidtiroi a sognennte "Oipnrepublik" entsteh dadad - wei des hoid kuiturell und mentalitätsmäßig guad zammpassn dad.

## Beleg


## Schau aa
* Piefke
* Saupreiss
Piefke

**Piefke** nennt ma in Estarreich oft de Deitschn außahoib vom siddeitschn Sprochraum. In Deitschland is Piefke a Synonym fia Wichtigtmocha und Aungeba. De Bedeitung is aa da Hintagrund fia de estareichische Vawendung.

In Siidtiroul heart man in di leschtn Joar ollaweil efter die Form **Pief**. In Wean sogt ma aa **Piefkinesa**.

## Wuatheakumft
*Piefke* is eigentli a Famüliennam in Breissn. Dea Begriff is im neinzentn Johundat entstandn, entweda im Deitsch-Dänischen oda im preißisch-estareichischen Kriag. So wiad vastädnlich, dass des aa ois Synonym fia Breiss vawendt wiad.

## Im Feansäng
Bsundas bekonnt worn is der Ausdrugg duachn Felix Mitterer sei Feansääserie "Piefke-Saga", de wos in de 80a Joar in Estarreich grennt is. A Schimpfwoat dadraus is *Pief-Oasch*.

## Literatua
*Anton Karl Mally: *Warum werden die Bundesdeutschen von Österreichern »Piefke(s)« genannt?* In: *Der Sprachdienst*, Jahrgang 54, Heft 5, 2010, S. 147-157.
*Hubertus Godeysen: *Piefke. Kulturgeschichte einer Beschimpfung*, Wean-Klosterneuburg, 2010

## Im Netz
* DIE ZEIT ''Piefke Invasion''
*
Enzyklopädie

A **Enzyklopädie** is a Osommlung vo afgoabatn und recherchiatn Informationa, friara oiwei in Buachfoam, heitz'dog gibt's des aa im Internetz. De bekonnteste und lebendigste is derwei d'Wikipedia.

## Im Netz

* N-Zyklop – Datenbankvazeichnis
* enzyklopaedie.ch – Forschungsprojekt mit ana Listn vo historischn Enzyklopädien
* Wörterbuch-, Lexikon- und Enzyklopädieverzeichnis – Sammlung vo Fochweatabiachan, Enzyklopädien und Fochlexika
* Medieval Encyclopedias, Bestiaries, and Lapidaries (Medieval Studies)
Strudl

A **Strudl** is a typisch middleiropäische Möispeis, de wos as in Bayern, Estareich und in di oroanadn windischn Lànda (wia Bema, t'Slowakei und d'Groa) in faschiene Variantn gibt. Ohàngi fo da Fuin untascheidt ma an Opfistrudl, an Birnanstrudl, an Dopfnstrudl, an Mostrudl, an Nussstrudl, an Milliràmstrudl und nu föi meara. Aussadem gibts aa deftigane Variàntn wia Grautstrudl oda Fleischstrudl.

Gmoa is olle dene Strudlsortn, dass da Doag bloß aus am Wossa, am Öi (zmoast Sonnanblumaöi), am Möi und am Soiz gmocht wird; niamois wird a echta Strudl aus Blàdldoag, Plundadoag oda Mobdoag hergstöid. Da Doag wird nochm Ruahn ausgwoaglt, bisa hauddinn is, und mid da draufgemna Fuin wieda zsommgruid; so dagibt si nochm Bocha beim Aufschnein s'typische Strudlmusta, noch dem wos da Strudl sein Nom hod.

Traditionell is ned de Bearwadung mitm Nudlhoiz zum ausdinna sondan dea Doag wead üwan Handrückn solang gleichmäßig zong, bissa so haudinn iss wiara sei soi. Ganz gschickte werfan den Doag in d Luft um des zum erreichan.

## Gschicht

De Strudlspezialitätn san in Wean und in da Habsburgamonorchie zu Voiendung greift. Da Ursprung liegt owa vamutlich in Siidosteiropa bzw. im Nohn und Mittlan Ostn. Do haßn de beliabtn Bockwoan aus dünnan Dagschichtn Burek (Bosnien) oda Baklava (Tiakei). Baklava soi scho im 8. Jh. v. Kr. bei de Assyra bekannt gwen sei. Domois woa de Möhspeis owa ned "groit" sondan in Schichtn "glegt". Duach de Araba is dann da Strudl iwa Ägyptn, Palästina und Syrien woascheinlich in de Tiakei kumma.

S ötaste haundschriftlich iwaliefate Strudlrezept iwahaupt is a Rezept fia an Müllirahmstrudl (*Mülch Raimb Strudl*) und steht in an anonymen Kochbuach ausm Joa 1696. Ka Zuafoi, wei da Strudl duach de Tiakn (ois wichtige Marschvapflegung vo da osmanischn Armee), im Zug vo da Easchtn und da Zwatn Tiaknbelogarung (1683), noch Wean kumma is. Sicha is dea easchte Kontakt mit da Strudl duach in Einfluss vo da ungarischen Kuchl auf Wean vasteakt woan.

## Wos nu intressant is

Auf Hebräisch und Jiddisch hoast des @-Zaichn bai e-mail Adressn "shtrudel" (שטרודל), wai s ausschaud wia a zaumgroida Schdrudl. D Akademi fia Hebreische Schbroch befoazugt owa s Woat "krukhit" (כרוכית) wos d hebreische Iwasezung fu Schdrudl is.

Da Schdrudl is im Joa 2003 zua ofizieln Nazionalmöschbais fu Texas eaklead woan, gemainsaum mid de mexikanischn Sopaipilla.

Oana vo de schnejstn Strudlmacha is da Heinrich Wittmann aus Wean, dea innahoib vo 10 Minutn 5 Strudl komplett featig heagricht hod.

## Literatua
* Angelika Ilies, Klaus Arras: *Apfelstrudel & Co.*. Verlagsanstalt Athesia, Bozen 1999, ISBN 88-8266-007-9
* Helmut Schinagl: *Plüsch Barock und Milchrahmstrudel*. Österreich wie es leibt und lebt, Innsbruck 1976.
* Eva Bakos: *Gaumenschmaus und Seelenfutter. Tausend Jahre Wiener Küche.* Edition Wien. Wean, 1996.

## Im Netz
* Friederich Kunz: ''Die Strudelfamilie - eine Wiener Mehlspeisendynastie mit orientalisch-europäischem Stammbaum'', in "backwaren aktuell", 2/11

## Beleg
Brooz

Da **Brooz** oda **Heppan** (dt. *Erdkröte*, engl. *common toad*, wissensch. *Bufo bufo*) is a Frooschluach aus da Goddung vo de Echtn Groodna, innahoib vo da Famij vo de Groodna (Bufonidae).

Worscheins is des koa oagne Oart sondan a Komplex vo mehrane Taxa, wo s zua Zeit koa kloare Owgrenzung gibt.

Da Brooz is vo da Deitschn Gsejschoft fia Herpetologie und Terrarienkunde zum Luach vom Joar 2012 gwäit woarn.

## Im Netz

* Datenbank "Amphibian Species of the World" (englisch)
* Portrait vom Brooz bei www.nabu.de

## Beleg
Oachkatzl

S **Oachkatzl**, aa **Oachkatzal** (deutsch: **Eichhörnchen**, lat.: *Sciurus vulgaris*) is a Spoviech aus da Famij vo de Heandl (Sciuridae). Es is des oanzige Viech aus da Gattung vo de Oachkatzln, des wo in Middleiropa natiali vierkimmt. Zua Untascheidung vo andanan Oatn wia am Kaukasischen Oachkatzl und am graun Oachkatzl (Grauheandl), des wo in Eiropa eibiagat woan is, weads deshoib **Eiropäischs Oachkatzl** gnennt.

## s Oachkatzl und da Mensch

In da Antike hod ma glabt, dass se de Oachkatzln mit eanan riesign Schwoaf sejm Schottn gem kenna. So is a zu eanan wissenschoftlichn Gattungsnama kemma; vom griechischn Nama σκιοῦρος 'skiuros* („Schottnschwanz“).

In da noadischn [[Mythologie]] findt ma s Oachkatzl (Ratatöskr), des wo an da Wejdeschn [[Yggdrasil]] affe und owe rennt.

Dass Oachkatzl friara gessn woan is, beleng Funde vo Iwarestln in dena jungstoazeitlichn Funde in Pfoibautn in da [[Schweiz]]..

Oachkatzlfej san aa seit oitas her zua Heastejung vo [[Gwand]] gnutzt woan; Beleg dafia findt ma in oidn Woppm. Heit wead nur no des Fej vo de graun Oachkatzl aus [[Russland]] dafia vawendt. De Fej wean "Feh" gnennt.

== Beleg ==

<references/>

== Literatua ==

*  
* 
* 
* 
* 

== Im Netz ==


* [https://web.archive.org/web/20090228181558/http://eichhoernchen-schutz.de/daseichhoernchen.html *Eichhörnchen-Schutz Aktionsgemeinschaft'']
* 
* FAZ Tierwelt